คือทานยาคุมกำเนิดเเบบ 21 เม็ดมาติดต่อกัน 6 เดือนระหว่างนั้นก็มีเพศสัมพันธ์กับเเฟน เเฟนใส่ถุงยางทุกครั้ง ทานครั้งสุดท้ายคือวันที่ 29 มกรามีเพศสัมพันธ์ครั้งสุดท้ายวันที่ 1 กุมพา เเฟนใส่ถุงยาง ประจำเดือนมาวันที่ 2 กุมพา (ซึ่งเป็นไปตามรอบยาคุมคือช่วงที่หยุดยา 7 วันประจำเดือนจะมา) ตอนนี้ประจำเดือนยังไม่มา อยากทราบว่าต้องกังวลเรื่องตั้งครรภ์มั้ย หรือหมดกังวลเพราะประจำเดือนมาหลังจากมีเพศสัมพันธ์ครั้งสุดท้าย เเล้วสามารถเริ่มกินยาคุมเเผงถัดไปได้เมื่อไร่คะ
สวัสดีค่ะยาคุมกำเนิดแบบแผงรายเดือน 21 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ยาคุมนั้นต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปถ้ากินยาคุมต่อเนื่อง กินครบแผง และได้ใส่ถุงยางอนามัยป้องกันขณะมีเพศสัมพันธ์อีกด้วย โอกาสตั้งครรภ์มีน้อยมากๆ น้อยกว่า 1% ประจำเดือนที่ไม่มา อาจจะเกิดจากผลข้างเคียงของยาคุมเองหรือสาเหตุอื่นๆเช่นความผิดปกติของมดลูกหรือรังไข่ที่ไม่ได้เกี่ยวกับการตั้งครรภ์ แต่อาจยืนยันการตั้งครรภ์ก่อนได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าไม่ตั้งครรภ์จริงๆ ก็สามารถเริ่มยาคุมแผงถัดไป เมื่อเว้นจากแผงเดิมได้ครบ 7 วัน ไม่จำเป็นต้องรอให้ประจำเดือนมา